text: [{"text_idx": "#000004", "text": "Nama penyanyi nombor satu negara, Datuk Seri Siti Nurhaliza menjadi sebutan apabila seorang lelaki mendedahkan beliau pernah membantu membiayai kos pembedahan jantung arwah anaknya."}, {"text_idx": "#000005", "text": "Menerusi perkongsian yang dimuat naik di TikTok, individu berkenaan berkata dia dan isteri menemui jalan buntu apabila anak mereka perlu dibedah akibat mengalami masalah jantung berlubang. Oleh itu mereka membuat keputusan untuk mengeluarkan tabungan mereka dari Kumpulan Wang Simpanan Pekerja (KWSP) memandangkan kos pembedahan di Institut Jantung Negara (IJN) sangat mahal."}, {"text_idx": "#000006", "text": "\u201cKisah di IJN pada 20 Jun 2012, anak saya perlu menjalankan pembedahan jantung berlubang. Saya di dalam bilik tafsiran bersama isteri, tak ada pilihan nak kena keluarkan KWSP sebab kos."}, {"text_idx": "#000007", "text": "\u201cTiba-tiba wakil SimplySiti datang terus menawarkan bantuan kewangan untuk kos pembedahan. Berderai air mata jantan saya,\u201d tulisnya."}, {"text_idx": "#000008", "text": "Difahamkan kanak-kanak tersebut meninggal dunia selepas tiga bulan selesai menjalani pembedahan. Namun, sebagai seorang bapa dia tetap bersyukur dan berhutang nyawa dengan penyanyi berusia 44 tahun itu."}, {"text_idx": "#000009", "text": "Dalam masa yang sama, dia turut mendoakan kesejahteraan buat ibu kepada dua orang anak itu atas kebaikan yang telah diberikan."}, {"text_idx": "#000010", "text": "\u201cAnak saya sudah tiada, tetapi dia sempat berlari dan beraya. Tiga bulan dia ada bersama kami."}, {"text_idx": "#000011", "text": "\u201cDemi Allah perkara ini benar, terima kasih Siti. Aku kenang sepanjang hayat, hanya Allah mampu membalasnya."}, {"text_idx": "#000012", "text": "\u201cKami sekeluarga pernah berhutang nyawa dan budi dari Siti. Sehabis hayat saya akan kenang dan bersyukur. Saya doakan Siti Nurhaliza terus diberkati Allah.\u201d jelasnya."}, {"text_idx": "#000013", "text": "Meninjau di ruangan komen perkongsian tersebut, bukan hanya ini kebaikan yang dibuat oleh Tokti, malah banyak lagi kebaikan lain yang diceritakan."}, {"text_idx": "#000023", "text": "Lelaki hilang ketika memancing udang ditemukan lemas"}, {"text_idx": "#000025", "text": "Tiga mayat lelaki diikat, kepala ditutup ditemui dalam setor rumah kedai"}]